9. การจัดการ

9.1 โครงสร้างการจัดการ

โครงสร้างการจัดการของบริษัท ณ 31 ธันวาคม 2546 สรุปได้ดังนี้

9.1.1 คณะกรรมการบริษัท

คณะกรรมการบริษัท ณ วันที่ 31 ธันวาคม 2546 มีจำนวน 11 ท่าน ดังรายนามต่อไปนี้

  ------- -------------------------------- ---------------------------------------
  ลำดับที่   รายชื่อ                            ตำแหน่ง

  1.      พลเรือเอก อนุชิต เภกะนันทน์           ประธานกรรมการ

  2.      นายวิโรจน์ ธีรวัฒน์วาที                กรรมการผู้จัดการ

  3.      นายบุณยสิทธิ์ โชควัฒนา                กรรมการ

  4.      นายบุญเกียรติ โชควัฒนา               กรรมการ

  5.      นายธีระศักดิ์ วิกิตเศรษฐ์               กรรมการ

  6.      ดร. อัตถกร กลั่นความดี               กรรมการ

  7.      นายสันติ วิลาสศักดานนท์               กรรมการ

  8.      นายทนง ศรีจิตร์                     กรรมการ

  9.      นายอมร อัศวานันท์                   กรรมการอิสระและประธานคณะกรรมการตรวจสอบ

  10.     นายขจรศักดิ์ วันรัตน์เศรษฐ             กรรมการอิสระและกรรมการตรวจสอบ

  11.     นายสุรงค์ องค์โฆษิต                  กรรมการอิสระและกรรมการตรวจสอบ
  ------- -------------------------------- ---------------------------------------

กรรมการผู้มีอำนาจลงนามผูกพันบริษัทได้คือ นายบุณยสิทธิ์ โชควัฒนา หรือนายธีระศักดิ์ วิกิตเศรษฐ์
หรือนายอัตถกร กลั่นความดี ลงลายมือชื่อร่วมกับพลเรือเอก อนุชิต เภกะนันทน์ หรือนายบุญเกียรติ
โชควัฒนา หรือนายสันติ วิลาสศักดานนท์ หรือนายทนง ศรีจิตร์ หรือนายวิโรจน์ ธีรวัฒน์วาที
รวมเป็นสองคนและประทับตราสำคัญของบริษัท

2.  คณะกรรมการตรวจสอบ

ที่ประชุมสามัญผู้ถือหุ้นบริษัท ครั้งที่ 1 เมื่อวันที่ 6 มีนาคม 2546
ได้มีมติแต่งตั้งคณะกรรมการตรวจสอบและกรรมการอิสระ จำนวน 3 ท่าน ประกอบด้วย

+------+--------------------------------+------------------------------+
| ล    | รายชื่อ                          | ตำแหน่ง                       |
| ำดับที่ |                                |                              |
+------+--------------------------------+------------------------------+
| 1.   | นายอมร อัศวานันท์                 | กรรมการอิส                    |
|      |                                | ระและประธานคณะกรรมการตรวจสอบ |
+------+--------------------------------+------------------------------+
| 2.   | นายขจรศักดิ์ วันรัตน์เศรษฐ           | กรรมการอิสระและกรรมการตรวจสอบ |
+------+--------------------------------+------------------------------+
| 3.   | นายสุรงค์ องค์โฆษิต                | กรรมการอิสระและกรรมการตรวจสอบ |
+------+--------------------------------+------------------------------+

9.2 การสรรหากรรมการและผู้บริหาร

บริษัทไม่มีคณะกรรมการสรรหาเพื่อคัดเลือกบุคคลที่เข้าดำรงตำแหน่งกรรมการของบริษัท
วิธีการสรรหากรรมการจะพิจารณาจากประสบการณ์ ความรู้ ความสามารถ
และคุณสมบัติตามที่กฎหมายกำหนด
โดยคัดเลือกจากบุคคลที่เป็นตัวแทนหรือได้รับการเสนอชื่อจากผู้ถือหุ้นในแต่ละกลุ่ม
จากนั้นคณะกรรมการจึงนำรายชื่อเสนอต่อที่ประชุมผู้ถือหุ้นเพื่อพิจารณาแต่งตั้ง
ในส่วนของผู้บริหารนั้นคณะกรรมการจะคัดเลือกผู้มีความรู้ความเชี่ยวชาญในด้านต่างๆ
ที่จำเป็นและเป็นประโยชน์ต่อการประกอบธุรกิจของบริษัท อาทิ ด้านวิศวกรรม ด้านบัญชี
และด้านการเงิน เป็นต้น

ทั้งนี้เงื่อนไขการสรรหาและแต่งตั้งกรรมการบริษัทตามที่กำหนดไว้ในข้อบังคับของบริษัทสามารถสรุปสาระสำคัญได้ดังนี้

1) คณะกรรมการของบริษัทประกอบด้วยกรรมการอย่างน้อย 5 คน
โดยที่กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

2) ให้ที่ประชุมผู้ถือหุ้นเลือกตั้งกรรมการตามหลักเกณฑ์วิธีการดังต่อไปนี้

  (ก) ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (ก)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(ค) บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

3) ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3

4) กรณีที่ตำแหน่งกรรมการว่างลงเพราะเหตุอื่นนอกเหนือจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
โดยมติกรรมการต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

(หน่วย: บาท)

+----------------+---------+-----------+----------+------------------+
| คณะกรรมการ     | จำนวน   | จำนวน     |          | รายล             |
|                | (คน)    | (บาท)     |          | ะเอียดของค่าตอบแทน |
|                |         |           |          |                  |
|                |         |           |          |                  |
+----------------+---------+-----------+----------+------------------+
|                |         | ปี 2545    | ปี 2546   |                  |
+----------------+---------+-----------+----------+------------------+
| กรรมการ        | 11      | 4,380,000 | 4        | เบี้ยประชุม         |
|                |         |           | ,100,000 | บำเหน็จกรรมการ    |
+----------------+---------+-----------+----------+------------------+
| ผู้บริหาร         | 8       | 7,943,175 | 11       | เงินเดือน โบนัส     |
|                |         |           | ,627,255 | และสวัสดิการอื่นๆ    |
+----------------+---------+-----------+----------+------------------+

9.3.2 ค่าตอบแทนอื่น

-ไม่มี-

9.4 การกำกับดูแลกิจการ

คณะกรรมการบริษัทได้ร่วมกันกำหนดแนวทางการกำกับดูแลกิจการของบริษัท
ตามหลักการการกำกับดูแลกิจการที่ดี 15 ข้อ
โดยเป็นไปตามแนวทางของตลาดหลักทรัพย์แห่งประเทศไทยกำหนดไว้ดังนี้

1) นโยบายเกี่ยวกับการกำกับดูแลกิจการ

บริษัทกำหนดนโยบายเกี่ยวกับการกำกับดูแลกิจการดังนี้

1. กำหนดขอบเขตอำนาจ
หน้าที่และความรับผิดชอบของคณะกรรมการแต่ละชุดและผู้บริหารอย่างชัดเจน

2. เปิดเผยข้อมูลต่างๆ อย่างถูกต้องและครบถ้วน
และจัดทำรายงานทางการเงินให้สะท้อนผลการดำเนินงานที่แท้จริง และมีการประเมิน กำหนด
วางมาตรการในการป้องกันและจัดการความเสี่ยงให้อยู่ในระดับที่เหมาะสม

3. ตรวจสอบและควบคุมการดำเนินการในกระบวนการต่างๆ
ให้เป็นไปอย่างมีประสิทธิภาพและประสิทธิผล
ภายใต้หลักการการถ่วงดุลอำนาจที่โปร่งใสและตรวจสอบได้

4.
จัดวางระบบการปฏิบัติงานที่โปร่งใสโดยยึดถือประโยชน์ของบริษัทเป็นที่ตั้งเพื่อป้องกันความขัดแย้งทางผลประโยชน์

5. ตระหนักและเคารพในสิทธิแห่งความเป็นเจ้าของผู้ถือหุ้น
รวมตลอดจนถึงสิทธิของผู้มีส่วนเกี่ยวข้องแต่ละราย และปฏิบัติต่อบุคคลเหล่านั้นด้วยความเท่าเทียมกัน

2) ผู้ถือหุ้น: สิทธิและความเท่าเทียมกัน

บริษัทได้ปฏิบัติต่อผู้ถือหุ้นทุกรายให้มีสิทธิและความเท่าเทียมกันในการเข้าร่วมประชุมผู้ถือหุ้น
โดยอำนวยความสะดวกในการเข้าร่วมประชุมรวมทั้งเปิดเผยสารสนเทศที่จำเป็นและสำคัญให้ผู้ถือหุ้นรับทราบ
บริษัทกำหนดให้คณะกรรมการจัดทำหนังสือนัดประชุม โดยจะระบุสถานที่ วัน เวลา
ระเบียบวาระการประชุม และเรื่องที่จะเสนอต่อที่ประชุม พร้อมด้วยรายละเอียดตามสมควร
โดยระบุว่าเป็นเรื่องที่จะเสนอเพื่อทราบ เพื่ออนุมัติหรือเพื่อพิจารณา
รวมทั้งความเห็นของคณะกรรมการในเรื่องดังกล่าว และจัดส่งให้ผู้ถือหุ้นทราบไม่น้อยกว่า 7
วันก่อนวันประชุม
ทั้งนี้ผู้ถือหุ้นที่ไม่สามารถเข้าร่วมประชุมสามารถมอบฉันทะให้บุคคลอื่นเข้าประชุมและออกเสียงแทนในการประชุมได้

3) สิทธิของผู้มีส่วนได้เสียกลุ่มต่างๆ

บริษัทตระหนักและรับรู้ถึงสิทธิตามกฎหมายของกลุ่มผู้มีส่วนได้เสียที่เกี่ยวข้องกับการดำเนินธุรกิจของบริษัท
ทั้งนี้บริษัทได้ปฏิบัติ และให้ความร่วมมืออย่างดีกับผู้มีส่วนได้เสียในกลุ่มต่างๆ เพื่อสร้างความมั่นคง
การเติบโต และความสำเร็จให้แก่กิจการ โดยบริษัทมีแนวทางปฏิบัติต่อผู้มีส่วนได้เสียกลุ่มต่างๆ ดังนี้

  --------------------- --- ----------------------------------------------------------------
  ผู้บริหารและพนักงาน       :   บริษัทปฏิบัติต่อผู้บริหารและพนักงานอย่างเท่าเทียม เป็นธรรม
                            และให้ผลตอบแทนที่เหมาะสม

  คู่ค้า                   :   บริษัทปฏิบัติต่อคู่ค้าตามเงื่อนไขทางการค้าและสัญญาที่ตกลงกัน

  ผู้สนับสนุนทางด้านการเงิน   :   บริษัทปฏิบัติต่อธนาคารและสถาบันการเงินต่างๆ ตามเงื่อนไขสัญญาเงินกู้อย่างเคร่งครัด

  ลูกค้า                  :   บริษัทมุ่งเน้นที่จะผลิตไฟฟ้าและไอน้ำที่มีคุณภาพและมีเสถียรภาพสูง
                            เพื่อเอื้ออำนวยต่อการใช้งานของลูกค้าให้มีประสิทธิภาพ นอกจากนี้
                            บริษัทยังมีมาตรการในการรับข้อร้องเรียนจากลูกค้า
                            และดำเนินการแก้ไขข้อร้องเรียนในเวลาอันรวดเร็ว

  สังคมและชุมชน           :   บริษัทมีการมีการดำเนินการตรวจสอบและควบคุมผลกระทบต่อสิ่งแวดล้อมอย่างต่อเนื่อง
                            และมีการสรุปรายงานการดำเนินการเสนอหน่วยงานที่เกี่ยวข้องทุกๆ หกเดือน
  --------------------- --- ----------------------------------------------------------------

4) การประชุมผู้ถือหุ้น

โดยปกติในการประชุมผู้ถือหุ้นทุกครั้งกรรมการของบริษัททุกท่านจะเข้าร่วมประชุม
และประธานในที่ประชุมจะเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามข้อมูลเกี่ยวกับผลการดำเนินงานและนโยบายการดำเนินธุรกิจ
รวมทั้งเปิดโอกาสให้ผู้ถือหุ้นได้แสดงความคิดเห็นและข้อเสนอแนะต่างๆ

5) ภาวะผู้นำและวิสัยทัศน์

บริษัทมีคณะกรรมการทั้งสิ้น 2 คณะ ได้แก่ คณะกรรมการบริษัท และคณะกรรมการตรวจสอบ
ทั้งนี้เพื่อแบ่งอำนาจหน้าที่ให้ชัดเจน
ซึ่งจะทำให้การกำหนดทิศทางและการดำเนินธุรกิจของบริษัทมีประสิทธิภาพสูงสุด
บริษัทได้มีการกำหนดขอบเขตหน้าที่ของคณะกรรมการแต่ละชุดไว้อย่างชัดเจน
โดยคณะกรรมการบริษัทจะเป็นผู้กำกับดูแลกิจการ ทบทวนและให้ความเห็นชอบกับนโยบาย
กลยุทธ์ที่สำคัญ แผนงานและงบประมาณประจำปี
การปฏิบัติงานที่ผ่านมาคณะกรรมการของบริษัทให้ความสำคัญกับการติดตามผลการปฏิบัติงานของฝ่ายบริหารอย่างสม่ำเสมอว่าเป็นไปตามเป้าหมายที่วางไว้หรือไม่
ส่วนคณะกรรมการตรวจสอบทำหน้าที่กำกับดูแลกิจการให้เป็นไปตามกฎหมายที่เกี่ยวข้องกับธุรกิจของบริษัท
กฎหมายว่าด้วยหลักทรัพย์และตลาดหลักทรัพย์ และข้อกำหนดของตลาดหลักทรัพย์แห่งประเทศไทย

6) ความขัดแย้งของผลประโยชน์

ภายหลังจากที่บริษัทได้แปรสภาพบริษัทเป็นบริษัทมหาชนจำกัด
บริษัทมีมาตรการป้องกันความขัดแย้งทางผลประโยชน์
โดยได้กำหนดให้การทำรายการระหว่างกันของบริษัทหรือบริษัทย่อยกับบุคคลที่อาจมีความขัดแย้ง
จะต้องมีการเสนอแก่ที่ประชุมกรรมการบริษัทเพื่อพิจารณา
โดยต้องมีกรรมการตรวจสอบเข้าร่วมประชุมเพื่อพิจารณาและอนุมัติการทำรายการระหว่างกันด้วย
ซึ่งรายการระหว่างกันดังกล่าวต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
ซึ่งผู้ที่อาจมีความขัดแย้งหรือมีส่วนได้เสียในการทำรายการระหว่างกันจะไม่มีสิทธิออกเสียงลงมติในการทำรายการระหว่างกันนั้น
ๆ นอกจากนี้บริษัทจะได้ให้คณะกรรมการตรวจสอบ หรือผู้สอบบัญชีของบริษัท หรือผู้เชี่ยวชาญอิสระ
แล้วแต่กรณี พิจารณาตรวจสอบและให้ความเห็นถึงความเหมาะสมของราคา
และความสมเหตุสมผลของการทำรายการด้วย ทั้งนี้
หากบริษัทมีการทำรายการระหว่างบุคคลที่อาจมีความขัดแย้งเกิดขึ้นในอนาคต
บริษัทจะจัดให้คณะกรรมการตรวจสอบหรือผู้เชี่ยวชาญอิสระ
เป็นผู้ให้ความเห็นเกี่ยวกับความเหมาะสมของรายการดังกล่าว
และบริษัทจะทำการเปิดเผยรายการระหว่างกันดังกล่าวไว้ในหมายเหตุประกอบงบการเงินตามมาตรฐานบัญชีที่กำหนดโดยสมาคมนักบัญชี

7) จริยธรรมธุรกิจ

บริษัทมีการกำหนดจริยธรรมธุรกิจเป็นลายลักษณ์อักษรให้ผู้บริหารและพนักงานยึดถือเป็นแนวปฏิบัติ
โดยครอบคลุมการปฏิบัติตนต่อบริษัท ผู้ถือหุ้น ลูกค้า พนักงาน คู่ค้า คู่แข่ง สังคม และสิ่งแวดล้อม

8) การถ่วงดุลของกรรมการที่ไม่เป็นผู้บริหาร

ข้อบังคับของบริษัทกำหนดให้คณะกรรมการบริษัทประกอบด้วยกรรมการอย่างน้อย 5 คน โดย ณ วันที่
4 ตุลาคม 2545 คณะกรรมการของบริษัทมีจำนวนทั้งสิ้น 11 คน
ประกอบด้วยกรรมการที่ไม่เป็นผู้บริหาร 10 คน ซึ่งในจำนวนนี้เป็นกรรมการตรวจสอบ 3 คน

9) การรวมหรือแยกตำแหน่ง

ประธานกรรมการของบริษัทมิได้เป็นบุคคลเดียวกันกับกรรมการผู้จัดการ
บริษัทมีการแยกตำแหน่งและอำนาจหน้าที่ระหว่างประธานกรรมการบริษัทและกรรมการผู้จัดการอย่างชัดเจน
ทั้งนี้คณะกรรมการของบริษัทได้มีการกำหนดอำนาจหน้าที่ของกรรมการผู้จัดการไว้อย่างชัดเจน

10) ค่าตอบแทนของกรรมการและผู้บริหาร

กรรมการได้รับค่าตอบแทนจากบริษัทในรูปของ เบี้ยเลี้ยง เบี้ยประชุม และบำเหน็จ
ตามที่มติที่ประชุมผู้ถือหุ้นจะอนุมัติ ส่วนค่าตอบแทนผู้บริหาร ซึ่งอยู่ในรูปเงินเดือนและโบนัส
จะพิจารณาจากผลการดำเนินงานของบริษัทและผลงานของผู้บริหารแต่ละท่าน ทั้งนี้
ค่าตอบแทนทั้งหมดอยู่ในระดับที่เหมาะสม เปรียบเทียบได้กับระดับที่ปฏิบัติอยู่ในอุตสาหกรรม

11) การประชุมคณะกรรมการ

ข้อบังคับบริษัทกำหนดให้บริษัทนัดการประชุมคณะกรรมการบริษัทอย่างน้อย 3 เดือนต่อครั้ง
โดยในการเรียกประชุมคณะกรรมการ
ให้ประธานกรรมการหรือผู้ซึ่งได้รับมอบหมายส่งหนังสือประชุมไปยังกรรมการไม่น้อยกว่า 7
วันก่อนวันประชุม เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของบริษัท

12) คณะอนุกรรมการ

นอกจากคณะกรรมการบริษัทแล้ว บริษัทได้มีการแต่งตั้งคณะกรรมการตรวจสอบ
ซึ่งมีวาระการดำรงตำแหน่งคราวละ 1 ปี เพื่อช่วยในการกำกับดูแลกิจการ

13) ระบบการควบคุมและการตรวจสอบภายใน

บริษัทมีการกำหนดเป้าหมายการดำเนินธุรกิจที่ชัดเจนและวัดผลได้เพื่อเป็นแนวทางในการปฏิบัติงานของพนักงาน
และได้กำหนดนโยบายและระเบียบวิธีปฏิบัติงานที่รัดกุม ทั้งนี้
บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจน
และมีมาตรการที่รัดกุมในการพิจารณาการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวโดยคำนึงถึงประโยชน์สูงสุดของบริษัทเป็นสำคัญ

บริษัทได้ให้ความสำคัญกับระบบการควบคุมการปฏิบัติการและมีการตรวจสอบและควบคุมการดำเนินการให้
สอดคล้องตามระบบบริหารคุณภาพตามมาตรฐาน ISO 9001 : 2000
ในส่วนการควบคุมทางการเงินบริษัทมีการจัดทำรายงานทางการเงินเสนอต่อผู้บริหาร
และกรรมการผู้รับผิดชอบเป็นประจำทุกเดือน เพื่อติดตาม
และควบคุมการดำเนินงานให้เป็นไปตามเป้าหมาย และนโยบายที่กำหนดไว้
รวมทั้งให้เป็นไปตามเงื่อนไขในสัญญาเงินกู้ที่ได้ทำกับธนาคารและสถาบันการเงิน

14) รายงานของคณะกรรมการ

คณะกรรมการบริษัทเป็นผู้รับผิดชอบจัดทำรายงานฐานะการเงินและผลการดำเนินงานสำหรับการดำเนินงานใน
รอบปีเปรียบเทียบกับปีก่อน โดยคำนึงถึงความถูกต้อง ครบถ้วน เป็นจริงและสมเหตุสมผล
ตลอดจนการปฏิบัติตามมาตรฐานการบัญชีที่รับรองโดยทั่วไป
และใช้นโยบายบัญชีที่เหมาะสมและถือปฏิบัติอย่างสม่ำเสมอ
โดยเปิดเผยรายงานดังกล่าวไว้ในแบบแสดงรายการข้อมูลประจำปีของบริษัท และรายงานประจำปี
ซึ่งบริษัทจะจัดส่งรายงานประจำปีของคณะกรรมการบริษัทดังกล่าวให้กับผู้ถือหุ้นพร้อมหนังสือนัดประชุมสามัญประจำปี

15) ความสัมพันธ์กับผู้ลงทุน

ในการเสนอขายหุ้นสามัญต่อประชาชนทั่วไป บริษัทจะได้มีการเปิดเผยข้อมูลต่างๆ
ทั้งในด้านข้อมูลทางการเงิน และข้อมูลทั่วไปในแบบแสดงรายการข้อมูลการเสนอขายหลักทรัพย์
(แบบ 69-1) และร่างหนังสือชี้ชวน ต่อผู้ลงทุนอย่างถูกต้องและครบถ้วน
ตามเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ (“กลต.”) ทั้งนี้
ภายหลังจากที่หุ้นสามัญของบริษัทได้เข้าจดทะเบียนในตลาดหลักทรัพย์แล้ว
บริษัทยังคงมีนโยบายที่จะเปิดเผยและปรับปรุงข้อมูลดังกล่าวต่อผู้ถือหุ้นและผู้ลงทุนทั่วไปตามมาตรฐานและเกณฑ์ที่กำหนดโดย
กลต. และตลาดหลักทรัพย์แห่งประเทศไทย

ส่วนการดูแลติดต่อสื่อสารกับผู้ลงทุน ผู้ถือหุ้น และหน่วยงานภาครัฐต่างๆ ที่เกี่ยวข้อง
ในอนาคตบริษัทจะจัดให้มีเจ้าหน้าที่เป็นผู้ดูแล รับผิดชอบการติดต่อสื่อสารดังกล่าวโดยเฉพาะ

9.5 การดูแลเรื่องการใช้ข้อมูลภายใน

บริษัทได้มีการกำหนดนโยบายในการควบคุมกรรมการและผู้บริหารไม่ให้นำข้อมูลภายในองค์กร
ซึ่งยังไม่ได้เปิดเผยต่อสาธารณชนไปใช้เพื่อประโยชน์ส่วนตัว
และห้ามมิให้ผู้บริหารและพนักงานซึ่งอยู่ในหน่วยงานที่รับทราบข้อมูลภายในทำการซื้อหรือขายหลักทรัพย์ของบริษัทในช่วง
1 เดือน ก่อนการเปิดเผยงบการเงินแก่สาธารณชน โดยกำหนดไว้ในประกาศของบริษัทเรื่อง
นโยบายในการกำกับดูแลกิจการ จริยธรรมธุรกิจ และจรรยาบรรณพนักงาน ทั้งนี้
ได้มีการกำหนดบทลงโทษทางวินัยไว้ในข้อบังคับการทำงานของบริษัท
นอกจากนี้บริษัทได้ดำเนินการแจ้งให้ผู้บริหารฝ่ายต่างๆ
เข้าใจถึงภาระหน้าที่ในการรายงานการถือหลักทรัพย์ในบริษัทของตนเอง คู่สมรส
และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ต่อ กลต.
ตามพระราชบัญญัติหลักทรัพย์และตลาดหลักทรัพย์ พ.ศ. 2535 และตามข้อกำหนดของตลาดหลักทรัพย์

9.6 บุคลากร

1.  จำนวนพนักงานทั้งหมดของบริษัท ณ 31 ธันวาคม 2546 มีรายละเอียดดังนี้

  ------------------------------------ ----------------------------------
  สายงานหลัก                            จำนวนพนักงาน

  สายงานวิศวกรรมและบริการลูกค้า            5

  สายงานการเงินและบัญชี                   2

  สายงานเลขานุการและบริหารงานธุรการ       8

  รวม                                  15
  ------------------------------------ ----------------------------------

9.6.2 นโยบายในการพัฒนาพนักงาน

บริษัทได้จัดส่งพนักงานเข้ารับการฝึกอบรมที่จัดโดยบุคคลภายนอกในสาขาวิชาที่เกี่ยวข้องอย่างสม่ำเสมอ
เพื่อให้พนักงานได้พัฒนาตนเองให้มีความรู้และความสามารถเพิ่มมากขึ้นตลอดเวลา นอกจากนี้
บริษัทได้จัดส่งพนักงานเข้ารับการฝึกอบรมเพื่อพัฒนาความรู้ความสามารถกับชมรมบริหารบุคคลกลุ่มสหพัฒน์
และชมรมบัญชีและการเงิน ซึ่งจัดตั้งขึ้นภายในกลุ่มสหพัฒน์